《九日区启图黎不回见过因忆去年九日亦同兹会时启图遗落将为归计席间同赋》
明代·李孙宸

相逢不道是他乡，尚忆登高去岁觞。风物隔年如过眼，天涯今日又重阳。

尊醪满泛吴江雪，篱菊纷披上苑霜。行路风尘君自见，肯因摇落客心忙。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。